Buffelshoek Tented Camp | LekkeSlaap
Buffelshoek Tented Camp: Hooffoto's
Adres: Buffelshoek Camp-weg, Manyeleti Wildreservaat, Acornhoek, 1360, Mpumalanga
Buffelshoek Tented Camp is in die suidoostelike deel van die Manyeleti Wildreservaat geleë, naby die Krugerwildtuin en die Sabi Sand Privaat Natuurreservaat.
Buffelshoek bied 'n regte egte bos-ervaring, maar gaste se gerief word ook hoog op die prys gestel. Die perfekte balans tussen luukse gerief en 'n Bosveld-atmosfeer word gehandhaaf. Gaste geniet ook privaatheid in die 5 bekoorlike tente met slaapplek vir 2, grasdakkies en tentdoeke voor. Al die eenhede het en suite-opelug-bakdamers op houtdekke. 'n Maksimum van 10 gaste per kamp word toegelaat en dit verseker dat elkeen van ons gaste persoonlike aandag geniet.
Die kamp is nie omhein nie en daar is beperkte sonkrag. Die eetarea word met lanterns belig en gaste kan hul maaltye daar of onder die sterre in die boma geniet. Sit saans om die kampvuur en luister na die strelende geluide van die Bosveld. Dis wanneer Buffelshoek se unieke atmosfeer tot sy reg kom.
Ontspan in die knus sitkamer en gesels met ander reisigers. Verder kan jy ook op die wildkyk-dek ontspan en kyk hoe die wild en magdom voëlspesies by die watergat en oor die vlakte verbygaan. Elke nou en dan is daar selfs 'n olifant wat by die kamp kom aanklop, so jy hoef nie ver te gaan om een van die Groot 5 te sien nie.
Wildritte soggens en saans word by jou verblyf ingesluit. Die wildritte word deur 'n gids in 'n oop safari-voertuig aangebied, so 'n interessante uitstappie word gewaarborg. Tydens die oggend-wildritte kan jy kyk hoe die Bosveld ontwaak en saans kan jy 'n paar van die sku nagdiere en roofdiere met die soeklig te sien kry. Met ons uitstekende gidse kan ons amper waarborg dat jy die Groot 5 oor 'n periode van 3 dae sal aanskou.
4.9 uit 5van 3 resensies vir Buffelshoek Tented Camp
Buffelshoek Camp-weg, Manyeleti Wildreservaat, Acornhoek, 1360, Mpumalanga
Gaste dink Buffelshoek Tented Camp het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAA2c6007660a38d19b9afa6ae6b55a5a8b8110d62f1d5311d60a2af9dc6c4a1dd93155cbc7ea0565a068d45990cf02a691a100?w=1440&h=960&fit=crop&auto=format Vanaf R6 400 per nag (vir 2 persone) 3 5 1 5 Buffelshoek Camp Road Manyeleti Game Reserve 1360 Mpumalanga 086 999 0018 13:00-17:00 11:00 -24.660183333333 31.555866666667